CELEX: 32013D0472
Language: lt
Date: 1379894400000
Title: 2013/472/ES: 2013 m. rugsėjo 23 d. Komisijos įgyvendinimo sprendimas, kuriuo Belgijai, Graikijai, Ispanijai, Prancūzijai, Italijai, Lenkijai ir Portugalijai leidžiama nukrypti nuo Europos Parlamento ir Tarybos reglamento (EB) Nr. 452/2008 dėl švietimo ir mokymosi visą gyvenimą statistikos rengimo ir plėtotės įgyvendinimo nuostatų (pranešta dokumentu Nr. C(2013) 5897)

25.9.2013   
               
               
                  LT
               
               
                  Europos Sąjungos oficialusis leidinys
               
               
                  L 253/24
               
            
         KOMISIJOS ĮGYVENDINIMO SPRENDIMAS
         2013 m. rugsėjo 23 d.
         kuriuo Belgijai, Graikijai, Ispanijai, Prancūzijai, Italijai, Lenkijai ir Portugalijai leidžiama nukrypti nuo Europos Parlamento ir Tarybos reglamento (EB) Nr. 452/2008 dėl švietimo ir mokymosi visą gyvenimą statistikos rengimo ir plėtotės įgyvendinimo nuostatų
         (pranešta dokumentu Nr. C(2013) 5897)
         (Tekstas autentiškas tik olandų, prancūzų, graikų, italų, lenkų, portugalų ir ispanų kalbomis)
         (2013/472/ES)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. balandžio 23 d. Europos Parlamento ir Tarybos reglamentą (EB) Nr. 452/2008 dėl švietimo ir mokymosi visą gyvenimą statistikos rengimo ir plėtotės (1), ypač į jo 6 straipsnio 3 dalį,
         kadangi:
         
                     (1)
                  
                  
                     Reglamentas (EB) Nr. 452/2008 taikomas trijų sričių, nurodytų 3 straipsnyje, statistikai rengti;
                  
               
                     (2)
                  
                  
                     Reglamento (EB) Nr. 452/2008 6 straipsnio 3 dalyje nustatyta, kad, jei būtina, valstybėms narėms gali būti taikomos leidžiančios nukrypti nuostatos ir pereinamieji laikotarpiai, kurie turi būti pagrįsti objektyviomis priežastimis;
                  
               
                     (3)
                  
                  
                     kad švietimo statistinius duomenis būtų galima palyginti tarptautiniu mastu, valstybės narės ir Sąjungos institucijos turi naudoti švietimo klasifikatorius, derančius su persvarstytu Tarptautiniu standartizuotu švietimo klasifikatoriumi (toliau – 2011 m. ISCED), UNESCO valstybių narių patvirtintu 2011 m. lapkričio mėn. vykusioje 36-oje generalinėje konferencijoje;
                  
               
                     (4)
                  
                  
                     kad būtų galima geriau stebėti pažangą ir nustatyti problemas bei prisidėti prie faktais grindžiamos politikos formavimo, reikia geriau rinkti duomenis apie studentų judumą visais studijų ciklo etapais iš administracinių ir kitų šaltinių;
                  
               
                     (5)
                  
                  
                     iš Komisijai pateiktos informacijos matyti, kad valstybių narių prašymai leisti nukrypti nuo reglamento nuostatų yra grindžiami poreikiu iš esmės pritaikyti nacionalines statistikos sistemas, kad Reglamentas (EB) Nr. 452/2008 būtų visapusiškai įgyvendinamas;
                  
               
                     (6)
                  
                  
                     todėl reikėtų patenkinti Belgijos, Graikijos, Ispanijos, Prancūzijos, Italijos, Lenkijos ir Portugalijos prašymus nukrypti nuo minėto reglamento nuostatų;
                  
               
                     (7)
                  
                  
                     šiame sprendime nustatytos priemonės atitinka Europos statistikos sistemos komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Minėtoms valstybėms narėms taikomos priede išvardytos leidžiančios nukrypti nuostatos.
         
         
            2 straipsnis
            Sprendimas skiriamas Belgijos Karalystei, Graikijos Respublikai, Ispanijos Karalystei, Prancūzijos Respublikai, Italijos Respublikai, Lenkijos Respublikai ir Portugalijos Respublikai.
         
         
            Priimta Briuselyje 2013 m. rugsėjo 23 d.
            
               
                  Komisijos vardu
               
               Algirdas ŠEMETA
               
                  Komisijos narys
               
            
         
         
            (1)  OL L 145, 2008 6 4, p. 227.
      
      
         
            PRIEDAS
            
               Nuostatos, leidžiančios nukrypti nuo Reglamento (EB) Nr. 452/2008 (1 sritis – švietimo ir mokymo sistemų statistika)
            
            ISCED lygmenys nurodomi pagal 2011 m. ISCED.
            
                        Valstybė narė
                     
                     
                        Kintamieji ir jų suskirstymas
                     
                     
                        Leidžiančios nukrypti nuostatos galiojimo pabaiga
                     
                  
                        Belgija
                     
                     
                        
                                    —
                                 
                                 
                                    mokytis priimtų asmenų skaičius pagal ISCED 3–7 lygmenis (ISCED 3–5 koduojant dviem skaitmenimis; ISCED 6–7 koduojant vienu skaitmeniu), lytį ir amžių. Iki nukrypti leidžiančios nuostatos galiojimo pabaigos duomenys teikiami pagal ISCED 5 koduojant vienu skaitmeniu
                                 
                              
                     
                        2015 m. gruodžio 31 d.
                     
                  
                        
                                    —
                                 
                                 
                                    mokytis priimtų asmenų skaičius pagal ISCED 3–5 lygmenis (ISCED 3–4: tik profesinis mokymas; ISCED 5 koduojant dviem skaitmenimis), lytį ir studijų sritį (antras išsamumo laipsnis). Iki nukrypti leidžiančios nuostatos galiojimo pabaigos duomenys teikiami pagal ISCED 5 koduojant vienu skaitmeniu
                                 
                              
                     
                        2015 m. gruodžio 31 d.
                     
                  
                        Graikija
                     
                     
                        
                                    —
                                 
                                 
                                    besimokančių judžių studentų skaičius pagal ISCED 5–8 lygmenis (koduojant vienu skaitmeniu), studijų sritį (trečias išsamumo laipsnis) ir lytį
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    besimokančių judžių studentų skaičius pagal ISCED 5–8 lygmenis (koduojant vienu skaitmeniu), kilmės šalį ir lytį
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    judžių asmenų, baigusių švietimo programas ir gavusių išsilavinimą ar kvalifikaciją liudijantį dokumentą, skaičius pagal ISCED 5–8 lygmenis (koduojant vienu skaitmeniu), kilmės šalį ir lytį
                                 
                              
                     
                        2016 m. gruodžio 31 d.
                     
                  
                        Ispanija
                     
                     
                        
                                    —
                                 
                                 
                                    mokytis priimtų asmenų skaičius pagal ISCED 3 lygmenį (antras išsamumo laipsnis), lytį ir amžių
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    mokytis priimtų asmenų skaičius pagal ISCED 3 lygmenį (profesinis), lytį ir studijų sritį (antras išsamumo laipsnis)
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    judžių studentų ir absolventų skaičius pagal kilmės šalies apibrėžtį – šalis, kurioje įgytas vidurinis išsilavinimas
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    Duomenys, susiję su švietimo išlaidomis, pagal ISCED 3–4 lygmenis (suvestiniai) koduojant dviem skaitmenimis. Iki nukrypti leidžiančios nuostatos galiojimo pabaigos duomenys teikiami pagal ISCED 3–4 lygmenis (suvestiniai)
                                 
                              
                     
                        2016 m. gruodžio 31 d.
                     
                  
                        Prancūzija
                     
                     
                        
                                    —
                                 
                                 
                                    mokytis priimtų asmenų skaičius pagal ISCED 4–6 lygmenis (ISCED 4–5 koduojant dviem skaitmenimis, ISCED 6 koduojant vienu skaitmeniu), lytį ir amžių
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    mokytis priimtų asmenų skaičius pagal ISCED 4–6 lygmenis (ISCED 4: tik profesinis mokymas; ISCED 5 koduojant dviem skaitmenimis, ISCED 6 koduojant vienu skaitmeniu), lytį ir studijų sritį (antras išsamumo laipsnis).
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    judžių asmenų, baigusių švietimo programas ir gavusių išsilavinimą ar kvalifikaciją liudijantį dokumentą, skaičius pagal ISCED 5–8 lygmenis (vieno skaitmens lygmeniu), kilmės šalį ir lytį
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    asmenų, baigusių švietimo programas ir gavusių išsilavinimą ar kvalifikaciją liudijantį dokumentą, skaičius pagal ISCED 4–7 lygmenis (koduojant trimis skaitmenimis), lytį ir amžių.
                                 
                              
                     
                        2016 m. gruodžio 31 d.
                     
                  
                        Italija
                     
                     
                        
                                    —
                                 
                                 
                                    absolventų, per studijų ciklą pasinaudojusių kreditų perkėlimo galimybe ir užsienyje studijavusių ne mažiau kaip tris mėnesius, skaičius pagal ISCED 8 lygmenį ir judumo programos pobūdį (ES programos, kitos tarptautinės ar nacionalinės programos, kitos programos)
                                 
                              
                     
                        2019 m. gruodžio 31 d.
                     
                  
                        
                                    —
                                 
                                 
                                    absolventų, per studijų ciklą pasinaudojusių kreditų perkėlimo galimybe ir užsienyje studijavusių ne mažiau kaip tris mėnesius, skaičius pagal ISCED 8 lygmenį ir priimančiąją šalį
                                 
                              
                     
                        2019 m. gruodžio 31 d.
                     
                  
                        Lenkija
                     
                     
                        
                                    —
                                 
                                 
                                    judžių asmenų, baigusių švietimo programas ir gavusių išsilavinimą ar kvalifikaciją liudijantį dokumentą, skaičius pagal ISCED 6–8 lygmenis, kilmės šalį ir lytį
                                 
                              
                     
                        2018 m. gruodžio 31 d.
                     
                  
                        
                                    —
                                 
                                 
                                    absolventų, per studijų ciklą pasinaudojusių kreditų perkėlimo galimybe ir užsienyje studijavusių ne mažiau kaip tris mėnesius, skaičius pagal ISCED 6–8 lygmenis ir judumo programos pobūdį (ES programos, kitos tarptautinės ar nacionalinės programos, kitos programos)
                                 
                              
                     
                        2018 m. gruodžio 31 d.
                     
                  
                        
                                    —
                                 
                                 
                                    absolventų, per studijų ciklą pasinaudojusių kreditų perkėlimo galimybe ir užsienyje studijavusių ne mažiau kaip tris mėnesius, skaičius pagal ISCED 6–8 lygmenis ir priimančiąją šalį
                                 
                              
                     
                        2018 m. gruodžio 31 d.
                     
                  
                        Portugalija
                     
                     
                        
                                    —
                                 
                                 
                                    mokytis priimtų asmenų skaičius pagal ISCED 3 lygmenį (koduojant dviem skaitmenimis), lytį ir amžių
                                 
                              
                     
                        2016 m. gruodžio 31 d.
                     
                  
                        
                                    —
                                 
                                 
                                    mokytis priimtų asmenų skaičius pagal ISCED 3 lygmenį (profesinis), lytį ir studijų sritį (antras išsamumo laipsnis)
                                 
                              
                     
                        2016 m. gruodžio 31 d.